‎(ซีรีส์จาก NETFLIX)
‎ทฤษฎีผีเสื้อขยับปีก
‎ตามแนวคิดนี้
‎การกระพือแผ่วเบาของปีกแมลงแค่ตัวเดียว
‎อาจทำให้เกิดเหตุการณ์ต่างๆ เป็นลูกโซ่
‎ซึ่งในที่สุดก็ส่งผลต่อสิ่งที่เกิดขึ้นอีกซีกโลก
‎ก่อกระแสลมมากพอที่จะเกิดเป็นพายุทอร์นาโด
‎มันเกินไปหน่อยมั้ย ก็อาจจะใช่
‎แต่แทนที่จะเป็นผีเสื้อตัวเดียว
‎ลองจินตนาการถึงผลกระทบ ‎จากผีเสื้อสองสามพันล้านตัวสิ
‎และแทนที่จะเป็นผีเสื้อ
‎ลองจินตนาการว่ามันเป็น ‎ผลกระทบจากคนกว่าสองพันล้านคน
‎ที่ทำให้ระดับคาร์บอนไดออกไซด์ ‎ในบรรยากาศของโลกนี้เพิ่มสูงขึ้น
‎ตลอดช่วงเวลาหลายร้อยปี
‎หนึ่งในเหยื่อที่แทบไม่มีใครรู้ ‎จากอุณหภูมิที่สูงขึ้นของโลก
‎อยู่ที่นี่ ในหมู่เกาะเล็กๆ นี้
‎นอกชายฝั่งตะวันออกเฉียงเหนือ ‎ของทวีปออสเตรเลีย
‎ระดับน้ำทะเลเพิ่มสูงขึ้นเรื่อยๆ
‎และปัญหาน้ำท่วมก็เลวร้าย ‎จนทั้งหมู่เกาะถูกปกคลุม
‎และในขณะที่ผู้อาศัยของหมู่เกาะ
‎แทบไม่มีส่วนอะไรเลยในการทำให้ ‎ระดับคาร์บอนไดออกไซด์ของโลกเพิ่มขึ้น
‎พวกเขาก็เป็นหนึ่งในกลุ่มคน ‎ที่เปราะบางที่สุดต่อผลกระทบ
‎เราโชคดีพอที่ได้เป็นแขกรับเชิญ
‎มาสำรวจหนึ่งในเกาะเล็กๆ เหล่านี้ ‎และดื่มด่ำกับทุกสิ่งที่มันมีมาเสนอ
‎จากวัฒนธรรมโบราณสู่ชายหาดอันบริสุทธิ์
‎และการประมงที่ดีที่สุดในโลกที่หนึ่ง
‎เตรียมตัวให้พร้อมและคาดเข็มขัดแน่นๆ
‎การผจญภัย…
‎กำลังจะเริ่มขึ้นแล้ว
‎เราเริ่มต้นยามเช้าของเราในใจกลางเมลเบิร์น
‎เพื่อลิ้มรสชาติของช่องแคบทอร์เรสเป็นครั้งแรก
‎ที่นี่บนแผ่นดินใหญ่
‎นี่คือร้านอาหาร ‎ที่ชนพื้นเมืองเป็นเจ้าของและดำเนินงาน
‎ชื่อร้านมาบูมาบู
‎หัวหน้าเชฟและเจ้าของร้าน ‎นอร์นี่ เบโรเกิดและเติบโต
‎บนหนึ่งในเกาะใกล้กับจุดหมายถัดไปของเรา
‎เรามาที่นี่เพื่อรับฟัง ‎มุมมองเล็กน้อยจากชาวเกาะผู้นี้
‎และเรียนวิธีอบขนมปังเลื่องชื่อของเธอ
‎ซึ่งมีพื้นฐานอยู่บนสูตรของครอบครัว ‎ตรงมาจากช่องแคบทอร์เรส
‎- ยินดีต้อนรับค่ะ ‎- ครับ ขอบคุณที่ให้เรามา
‎- วันนี้เราจะทำแดมเปอร์กัน ‎- เจ๋ง "แดมป้า"
‎นี่คือขนมปังที่ฉันโตมากับมัน
‎แน่ละว่าเราจะไม่ทำขนมปังในเตาอบใต้ดิน ‎เพราะเรามีเทคโนโลยีสมัยใหม่แล้ว
‎- แต่เราจะยังอบมันในแบบดั้งเดิม ‎- เอาเลยครับ
‎เอาละ เราจะเลอะเทอะกันหน่อย ‎เราจะเอาแป้งใส่ชาม
‎คืองี้ เราจะทำแบบผสมฟักทองย่างด้วย
‎- เอามันใส่ชาม ‎- โห
‎แค่หยิบมากำมือหนึ่ง
‎- นั่นแหละ ใส่ลงไปในนั้น ‎- รู้สึกดีมากเลย
‎- ค่ะ เราจะขยำ… ‎- ครับ
‎ฟักทองลงไปในแป้ง
‎"มาบูมาบู" แปลว่าอะไรครับ
‎"มาบูมาบู" แปลว่า "เชิญเลย"
‎- แบบว่า "กินเลย" น่ะเหรอ ‎- ค่ะ
‎- กินให้อร่อย ค่ะ ‎- กินให้อร่อย
‎เอาแป้งโดของคุณออกมาแบบนี้ ‎วางลงบน… ส่วนที่โรยแป้งที่อยู่ตรงนั้น
‎ฉันเชื่อในการซื้อของ ‎จากเกษตรกรโดยตรงเอามากๆ
‎- ครับ ‎- ฉันตัดคนกลางออกไปเลยถ้าทำได้
‎พนักงานส่วนใหญ่ของฉันเป็นชนพื้นเมืองเหมือนกัน
‎เพราะฉันจำตอนที่เข้ามาในวงการนี้ได้ ‎และจำได้ว่ามันยากแค่ไหนสำหรับฉัน
‎- งั้นนี่ก็เป็นโครงการจากใจจริงๆ สำหรับคุณ ‎- ใช่ค่ะ
‎และฉันก็ได้โชว์ธุรกิจอื่นๆ ของชนพื้นเมือง
‎ในฐานะส่วนหนึ่งของธุรกิจฉันด้วย
‎ของคุณดูดีนะ แซ็ค คุณนวดแรงไปแล้ว
‎ไม่ดีสินะ โอเคครับ ‎ผมลงแรงเกินไปตลอดแหละ
‎เอาแค่นุ่มๆ
‎เพราะฉันเป็นสาวชาวเกาะ ‎เราก็เลยต้องใช้ใบตอง
‎ใช่เลย
‎เราจะเอาใบตองของเราไปทำให้ร้อน
‎เพราะเราอยากให้น้ำมันมันออกมาให้หมด ‎และคุณก็อยากได้รสชาติจากมัน
‎แน่ละว่าเราอยู่ในครัวสมัยใหม่ ‎แต่เรากำลังเลียนแบบ
‎วิธีการที่ใช้ทำขนมปังแดมเปอร์มาหลายพันปี
‎คุณเห็นได้เลยพอวางมันลงไปบนนั้น ‎คุณเริ่มเห็นได้ว่าน้ำมันนั่นไหลออกมาแล้ว
‎- ทันทีเลย ดูสิ ‎- พวกคุณเอาของคุณวางตรงนั้นได้
‎เปลี่ยนสีทันที
‎น้ำมันจากใบตองเป็นส่วนสำคัญของกระบวนการนี้
‎เมื่อเอามันห่อแป้งโดตอนอบ…
‎เราจะวางใบตองให้ด้านมันเงาอยู่ด้านล่าง
‎ใบตองจะทำให้เปลือกขนมปัง ‎มีความสม่ำเสมอและรสชาติเยี่ยม
‎วางขนมปังไว้ตรงกลาง
‎แล้วเราก็จะจับด้านข้างขึ้นมาห่อ
‎แล้วก็สอดมันเข้าไปข้างใต้ ‎ให้มันเป็นก้อนขนมปังดีๆ
‎- ยอด นั่นถูกมั้ยครับ ‎- อ๊ะ ไม่เลวนี่
‎ตามธรรมเนียมดั้งเดิม ขนมปังนี้ ‎จะนำไปฝังใต้ดินบนแปลงถ่านร้อนๆ ขนาดย่อม
‎แต่ที่นี่เราใช้เตาอบกัน
‎มันยังคงทำด้วยมือ ‎ก็แค่ใช้เทคนิคสมัยใหม่นิดหน่อย ในระหว่างนั้น…
‎ใช่แล้ว ยอด
‎เราก็จะได้รู้มากขึ้นเรื่องประสบการณ์ของนอร์นี่ ‎ขณะโตขึ้นมาในช่องแคบทอร์เรส
‎มีเกาะอยู่กลุ่มหนึ่งทางเหนือนั่น ‎และทุกเกาะก็มีภาษาถิ่นต่างๆ กันไป
‎ภาษาของฉันคือเมเรียมเมียร์
‎- เมเรียมเมียร์ ‎- เมเรียมเมียร์
‎- เก่งนี่ ออกเสียงได้ดีมากๆ ‎- โอเคครับ
‎และ "มาบูมาบู " ก็เป็นภาษาของชาวเมเรียม
‎เจ๋ง
‎โทเท็มหลักของเราคือตุ๊กแก
‎ซึ่งเรียกว่าวันพุน หรือเบซามก็ด้วย นั่นคือฉลาม
‎เราเคยเรียนรู้เรื่องโทเท็มมาก่อนแล้ว ‎สายสัมพันธ์ทางจิตวิญญาณกับสัตว์บางชนิด
‎และความรับผิดชอบในการดูแลมัน
‎วิธีการเข้าถึงระบบนิเวศแบบนั้น ‎คืออีกตัวอย่างหนึ่ง
‎ว่าวัฒนธรรมพวกเขางดงามแค่ไหน
‎- มันมีความหมายว่าอะไรครับ ‎- วันพุนเป็นสัตว์ศักดิ์สิทธิ์
‎เพราะมันบอกคุณถ้ามีคนมาเยือน
‎ดังนั้นถ้าคุณได้ยินมัน ‎นั่นก็จะเป็นข่าวดีหรือไม่ก็ข่าวร้าย
‎และฉลามก็แบบว่า… เราไม่กินมัน
‎ฉันไม่กินเฟลค ถ้าคุณไปร้านฟิชแอนด์ชิป
‎แล้วสั่งฟิชแอนด์ชิป ‎พวกเขาจะเอาฉลามให้คุณเสมอ
‎- จริงเหรอครับ ‎- ค่ะ เฟลคคือเนื้อฉลาม
‎- ผมไม่เคยรู้เลยจริงๆ ‎- ค่ะ
‎เรื่องจริงครับ ผลการศึกษาเผยว่า ‎ฟิชแอนด์ชิปของออสเตรเลีย
‎หรือปลาเฟลค ‎ปกติจะเป็นฉลามทอดกับเฟรนช์ฟราย
‎และเพราะแนวทางปฏิบัติในการตั้งชื่อนี้
‎สายพันธุ์ที่นำมาเสิร์ฟก็อาจถึงขั้นใกล้สูญพันธุ์
‎ในกรณีนี้ อาจจะดีที่สุดถ้ากินแค่เฟรนช์ฟรายเฉยๆ
‎ดังนั้นถ้าคุณอยากกินอะไรที่ "ไม่ใช่ฉลาม"
‎คุณก็ต้องสั่งชิ้นส่วนอื่นๆ ของปลา ‎ที่พวกเขามีในเมนู
‎ผมดีใจมากที่ได้รู้เรื่องนั้น
‎ใช่ ไม่ดีเลย
‎ใช่ ไม่เอาละ ผมชอบฉลาม
‎มันเป็นส่วนหนึ่งของวัฒนธรรมเรา ‎อาหารทั้งหมดของเรามาจากมหาสมุทร
‎คุณไม่จับปลามากเกินไป ‎เพราะคุณจะกลับไปจับปลาอีกเสมอ
‎การใช้ชีวิตบนนั้นน่ะมันเหมือนวัฏจักรชีวิต
‎เราหลากหลายทางวัฒนธรรมมาก ‎เราจึงไม่เกลียดใครจริงๆ
‎และเราก็รู้วิธีอยู่ร่วมกันกับทุกคน
‎- เรากำลังจะไปช่องแคบทอร์เรส ‎- ใช่
‎ผมตื่นเต้นมากที่จะได้เห็นมัน
‎เมื่อมีการเตรียมการแบบนั้น ‎ผมก็ยิ่งตื่นเต้นที่จะได้ไป
‎ลายสักของคุณเป็นเครื่องเทศพื้นเมืองหมดเลยมั้ย
‎ค่ะ ฉันมีด้านรสจัดจ้านกับด้านหวาน
‎- ฉันมีทั้งด้านจัดจ้านกับด้านหวาน ‎- ผมไม่แปลกใจเลย นั่นมันยอดมาก
‎ถ้าคุณไม่คุยกับด้านหวานของฉัน ‎คุณก็เจอกับด้านจัดจ้าน
‎ผมจะไม่สักอะไรจนกว่า ‎ผมจะมีคำอธิบายฉลาดๆ แบบนั้น
‎ครับ แล้วนี่มันทำมาจากอะไรครับ
‎นี่ทำจากเนยกับโกลเด้นไซรัป
‎โกลเด้นไซรัปคือไซรัปแบบออสเตรเลีย
‎มันเหมือนกากน้ำตาล
‎- โอเค ‎- หลักๆ แล้วมันก็คืออ้อยล้วนๆ
‎- คุณมีเนยวีแกนด้วยมั้ย ‎- ค่ะ
‎- ดีจัง ‎- ค่ะ
‎- ที่นี่เราใช้แต่เนยวีแกน ‎- เจ๋งไปเลย
‎- เราไม่ใช้เนยชนิดอื่นใดทั้งนั้น ‎- ผมชอบจริงๆ
‎ที่จริงฉันกินแต่เนยวีแกน ถึงฉันจะไม่ได้เป็นวีแกน
‎- ครับ ‎- ฉันไม่ใช่วีแกน
‎เพราะฉันชอบเนื้อสัตว์ ขอโทษนะ
‎- แล้วก็ปลา ‎- โอเคครับ
‎อืม
‎ชาวเกาะจะเป็นมังสวิรัติไม่ได้ ฉันขอโทษ
‎ไม่ต้องห่วงครับ
‎เปล่า ฉันล้อเล่น มีชาวเกาะที่เป็นมังสวิรัติอยู่
‎พวกเขาแค่อาศัยอยู่ทางใต้นี่
‎พวกเขาออกจากเกาะมา
‎พวกเขาออกจาก…
‎- ใช่ ‎- ให้ตาย…
‎มันเหมือนเผาแดรินเลย
‎ไม่ต้องขอโทษหรอก
‎แต่ใช่ค่ะ เรามีผู้ติดตาม ‎ที่เป็นวีแกนกลุ่มใหญ่มากที่ติดตามเรา
‎เพราะฉันทำอะไรหลายอย่างกับมันเทศ ‎แล้วก็ผักที่มีสีสัน
‎พูดแบบนี้อาจจะไม่ปังเท่าไร ‎แต่เราควรไปดูขนมปังกันดีมั้ยครับ
‎ค่ะ ไม่นะ ฉันชอบมุกนั่น
‎- ดีครับ ‎- โอย
‎คุณคิดเรื่องนั้นมาตลอดเลยเหรอ
‎- ใช่เลย "เมื่อไรฉันจะยิงมุกนี้ได้" ‎- ไม่นะ
‎- ไม่ ‎- "เมื่อไรฉันจะพูดประโยคนั้นได้"
‎แต่จริงๆ นะ ขนมปังแดมเปอร์ของเราพร้อมแล้ว
‎อย่างหนึ่งที่ผมรู้เรื่องการอบขนม
‎คือเมื่อคุณได้กลิ่น มันก็เสร็จแล้ว ‎และกลิ่นมันก็หอมน่าทึ่งมาก
‎คุณได้กลิ่นมันแล้ว
‎ใบตอง ไม่เลวเลย ‎สำหรับความพยายามครั้งแรกของคุณ
‎ก้อนของคุณเปลือกสวยมาก เพื่อน
‎- ครับ ‎- ดูนั่นสิ
‎- โห ‎- ไม่เลวเลย ไม่เลว
‎ผมก็พยายามแหละ
‎นั่นแผ่นของคุณ
‎- นี่ไม่ใช่เรื่องที่จะมาไดเอ็ท ‎- ดีครับ ขอบคุณที่อนุญาต
‎ทาลงไปบนนั้นเลย
‎- ขนาดนั้นเหรอครับ อีกหน่อยมั้ย ‎- นั่นแหละเป๊ะเลย
‎พร้อมนะ ตอนนี้คุณก็ได้ชิมแล้ว
‎นี่มันอร่อยตะลึงสุดๆ ขอบคุณครับ
‎ฉันพูดมาตลอดว่าเรื่องที่ดีที่สุดเกี่ยวกับมัน ‎คือคุณแบ่งปันมันกับคนอื่นๆ
‎- มันก็แค่อร่อยเกินไป ‎- นั่นไงล่ะ
‎คุณว่าไง แซ็ค ว่าไง แดริน
‎- มาบูมาบู ‎- มาบูมาบู
‎นี่ เอาสิ หยิบไปเลย
‎- ขอบคุณมากค่ะ ‎- ยอดมากๆ ครับ ครับ
‎ปัญหาเดียวคือถ้าคุณกินขนมปังแดมเปอร์แบบนี้ ‎คุณจะเริ่มดูเหมือนเรา
‎เรื่องนี้ไม่ได้เกิดขึ้นเองหรอกนะ
‎เมื่อเติมพลังงาน ‎ใส่ท้องกับสมองเพิ่มขึ้นหน่อยแล้ว
‎เราก็พร้อมจะออกจากออสเตรเลียแผ่นดินใหญ่ ‎ไปสู่การผจญภัยรายการหลักของเรา
‎หมู่เกาะช่องแคบทอร์เรส
‎และก็ต้องนั่งเครื่องบิน ‎สองสามทอดกว่าจะไปถึงที่นั่น
‎ผมไม่รังเกียจการบิน ผมทำแบบนั้นตลอดเวลา ‎แต่ผมชอบให้เครื่องบินลำใหญ่กว่านี้
‎ดังนั้นขณะที่เครื่องบินลดขนาดลง ‎ความกังวลของผมก็ยิ่งทวีคูณขึ้น
‎อย่างน้อยเราก็ไม่ได้อยู่บนเครื่องบินลำจิ๋วแบบนั้น
‎อ้าว นั่นเครื่องบินลำถัดไปนี่นา เยี่ยม
‎ให้ตายสิ
‎- นี่แน่ะ ‎- ขอบคุณครับ แม่
‎ใช่ พร้อมขึ้นบินแล้ว
‎ฉันปลอดภัยแล้วตอนนี้
‎ผมสงสัยจังว่าแผ่นไหนคือเมนู
‎ผมว่าผมถามพนักงานต้อนรับบนเครื่องเลยแล้วกัน
‎ผมรู้ ไม่มีพนักงานต้อนรับบนเครื่อง
‎ผมจะทำลายความตึงเครียดก่อนขึ้นบินนี่บางส่วน ‎ด้วยมุกตลกการ์ตูนดีซี
‎ฉันได้ยินมาว่ามีนักรบหญิง ‎ที่แข็งแกร่งเป็นพิเศษจริงๆ อยู่กลุ่มหนึ่ง
‎ที่อาศัยอยู่บนเกาะนี้
‎- อ๋อเหรอ ‎- และพวกเธอก็ไม่เคยจากไปไหน
‎แต่มันแปลกจริงๆ ‎นายมองไม่เห็นพวกเธอด้วยตาเปล่าหรอก
‎นายต้อง… มีประตูมิติอยู่… เรื่องของอีกมิติน่ะ
‎- มีการทำหนังเกี่ยวกับเรื่องนั้น ใช่ ‎- งั้นเหรอ
‎พวกเธอคือพวกวันเดอร์วูแมนใช่มั้ย
‎เราจะใช้ฟุตเทจนี่ไม่ได้เลย
‎ให้ตายสิ มีใครอื่นที่วิตกบ้างมั้ย
‎ไม่
‎วิตกสิ
‎- ใช่แล้ว ‎- โอ้โฮ
‎ปีกมันสั่น ปีกนั้นเปล่า ปีกนั่นน่ะสั่น
‎ให้ตาย
‎ให้ตายสิ
‎ดูนั่นสิ
‎ไม่ใช่ทุกอย่างนะที่มีไว้ลงไอจี แดริน
‎หมู่เกาะช่องแคบทอร์เรส ‎เป็นกลุ่มแผ่นดินขนาดจิ๋วประมาณ 250 เกาะ
‎นอกชายฝั่งทิศเหนือของออสเตรเลีย ‎ถัดมาทางใต้ของปาปัวนิวกินีนิดเดียว
‎ในจำนวน 250 เกาะนั้น ‎มีแค่ประมาณ 18 เกาะที่มีคนอาศัยอยู่จริง
‎เราจะไปเยือนชุมชนมาซิก ‎ซึ่งรู้จักกันอีกชื่อว่าเกาะยอร์ก
‎มันเล็กจิ๋วมาก เป็นแค่แผ่นดิน ‎ขนาดเกิน 1.3 ตารางกิโลเมตรมานิดเดียว
‎ซึ่งโผล่ขึ้นมาจาก ‎ผืนน้ำสีฟ้าใสในช่องแคบทอร์เรส
‎ในขณะที่มีเพียงไม่กี่เกาะ ‎ที่มีโครงสร้างพื้นฐานรองรับการท่องเที่ยวขั้นต่ำ
‎การไปเยือนมาซิกก็ต้องได้รับอนุญาต ‎จากสภาภูมิภาคประจำท้องถิ่น
‎ซึ่งแน่ละว่าเราได้มา
‎นั่นคือถ้าเราไปถึงที่นั่นจริงๆ นะ
‎เป็นสัญญาณดีเสมอเมื่อเครื่องบินมีใบพัดเดียว
‎เพราะถ้าคุณต้องการใบพัดสำรอง มันก็ไม่มี
‎ผมอยากให้เครื่องบินลำนี้มีสองใบพัดมากกว่า
‎ยอดจริงๆ ที่ได้เห็น ‎ธรรมชาติดั้งเดิมที่ไม่มีใครแตะต้อง
‎ดูเกาะเล็กๆ นั่นสิ พวก ล้อกันเล่นหรือเปล่า
‎เราโชคดีมากที่ได้ไปชม ‎สถานที่ที่ไม่เปิดรับนักท่องเที่ยว
‎และแน่ละว่าหวังว่าจะสร้าง ‎ความตระหนักรู้ถึงสิ่งที่เกิดขึ้นกับพวกเขา
‎แต่ผมรู้สึกเป็นเกียรติที่เราได้ไป ‎ได้พาทีมงานทั้งหมด
‎คนทั้งหมดนี้มากับเราด้วย และเรา ‎ก็จะได้แบ่งปันเรื่องราวบางส่วนของพวกเขา…
‎แดรินไม่ได้ยินเสียงนั่นเหรอ
‎ผมว่านั่นไม่ได้แปลว่าเฟรนช์ฟรายเสร็จแล้ว
‎บ้าเอ๊ย นั่นอะไรน่ะ
‎เสียงเตือนนิดหน่อยเหรอ
‎นั่นเป็นเสียงปี๊บที่รุนแรงน่าดู
‎ฟังเหมือนเสียงปี๊บในแง่ร้าย
‎นั่นเกาะที่เราจะไปเหรอ
‎- พวก ให้ตายสิ ‎- โอ้โฮ
‎นี่ ทุกคนโบกมือให้แน่ะ
‎- จริงเหรอ ‎- ใช่
‎โอ๊ะ นั่น
‎- ให้ตายสิ ‎- ตายละ
‎ยอดเลย คุณนักบิน!
‎เรารอดมาถึงแล้ว เห็นมั้ย ‎ผมบอกคุณแล้วว่าไม่มีอะไรต้องเป็นห่วง
‎เรื่องราวของมาซิกเป็นเรื่องซับซ้อน ‎อย่างที่เรากำลังจะได้เรียนรู้
‎เมื่อระดับน้ำทะเลสูงขึ้น ‎เกาะเล็กๆ แบบนี้ก็อาจถูกกัดเซาะหายไปในที่สุด
‎ทำให้คนเหล่านี้สูญเสียบ้าน ‎และวัฒนธรรมของพวกเขาไป
‎อุตสาหกรรมหลักที่นี่คือการประมง
‎และรองลงมาก็คืองานของรัฐบาล ‎ที่คอยรองรับโครงสร้างพื้นฐานของท้องถิ่น
‎สำหรับคนประมาณ 270 คนที่อาศัยอยู่ที่นี่
‎มันเล็กเสียจนนักเรียนต้องไปเกาะอื่น
‎หรือแผ่นดินใหญ่เพื่อเรียนชั้นมัธยมปลาย
‎ส่วนใหญ่เรียนจบและตั้งใจไปใช้ชีวิตที่อื่น
‎เมื่อการเปลี่ยนแปลงภูมิอากาศ ‎ส่งผลกระทบต่อแผ่นดินนี้
‎คนท้องถิ่นก็หวังให้รัฐบาล ‎และคนที่เหลือในโลกช่วยพวกเขา
‎ถ้าผู้คนต้องพลัดถิ่นไป ‎มรดกตกทอดของพวกเขาก็เช่นกัน
‎และประวัติศาสตร์ยาวนานกว่าหกชั่วอายุคน ‎ก็อาจถูกพัดหายลงไปในท้องทะเล
‎พื้นที่ส่วนใหญ่ของมาซิก ‎อยู่เหนือระดับน้ำทะเลไม่ถึง 3 เมตร
‎และในเมื่อระดับดังกล่าวสูงขึ้นทีละน้อยทุกๆ ปี
‎พื้นที่ซึ่งปกติใช้จับสัตว์มากินเป็นอาหาร ‎หรือทำเกษตรกรรม
‎ก็ไม่อาจเข้าถึงได้อีกต่อไป
‎ชุมชนโดยรอบจมลงไปใต้น้ำแล้ว
‎คนเหล่านี้มีส่วนน้อยมากในการทำอะไร ‎หรืออาจไม่ได้ทำอะไรเลยที่ก่อให้เกิด
‎การเปลี่ยนแปลงสภาพภูมิอากาศโลก
‎แต่พวกเขาได้รับผลกระทบอย่างหนักจากมัน
‎และพวกเขาก็อาจเป็น ‎หนึ่งในคนรุ่นท้ายๆ ที่ได้อาศัยอยู่ที่นี่
‎เรามาถึงอย่างซาบซึ้งที่ได้รับคำเชิญ
‎และตั้งตารอที่จะเรียนรู้ทุกสิ่งที่เราเรียนรู้ได้
‎จากชาวเกาะช่องแคบทอร์เรสผู้แสนวิเศษเหล่านี้
‎ชาวมาซิกัลขอต้อนรับคุณสู่เกาะบ้านเกิดของเรา
‎พวกเราเป็นส่วนหนึ่งของชนชาติคุลคัลกัล ‎ถือเป็นเกียรติที่พวกคุณมาเยือนที่นี่วันนี้
‎- ขอบคุณที่ให้เรามาครับ ‎- ขอบคุณ
‎ดื่มสิ
‎ที่ให้เรามา
‎- ไงพวก ยินดีต้อนรับ ผมเฟรเซอร์ ‎- เฟรเซอร์ ผมแซ็ค
‎แซ็ค ยินดีที่ได้พบคุณ พวก
‎นี่คือเฟรเซอร์ ผู้ประสานงานเชิงวัฒนธรรม ‎และเจ้าบ้านเกาะมาซิกของเรา
‎เด็กๆ ท้องถิ่นอยากรู้อยากเห็นแน่นอน
‎ขอบคุณพระเจ้า
‎- โอเค ยินดีต้อนรับ ทำตัวตามสบาย ‎- ขอบคุณมาก เราตื่นเต้นที่ได้มา
‎ผมตื่นเต้นจริงๆ ที่จะได้ใช้เวลาที่นี่ พวก
‎ผมรู้สึกถึงบรรยากาศที่กำลังเริ่มต้นได้เลย ‎ แค่ปิดสวิตช์แล้วผ่อนคลาย
‎นี่มันยอดมาก ‎ผมคิดว่าเกือบทั้งเกาะออกมาพบเรา
‎ทุกคนน่ารักมาก
‎ในสภาพหิวโหยและเหนื่อยล้าจากการเดินทาง
‎เรานั่งลงกับผู้อาวุโส ‎และสมาชิกสภาบางคนเพื่อสวดภาวนาหมู่
‎และกินเลี้ยงพิซซ่า ‎ผมไม่เคยรู้สึกเหมือนอยู่บ้านมากกว่านี้เลย
‎มันเหมือนงานรวมญาติ ‎ที่เราไม่เคยเจอหน้ามาก่อน
‎เฟรเซอร์ชี้ว่าเกือบทุกคนรู้จักกัน
‎และหลายๆ คนก็เป็นญาติกัน
‎มันเป็นชุมชนเล็กๆ ที่แน่นแฟ้น ‎และคุณก็รู้สึกถึงความผูกพันที่ทุกคนมีร่วมกันได้
‎เราทุกคนได้ ‎ทำความรู้จักกันและกัน หัวเราะ พูดคุย
‎และเพลิดเพลินกับมื้ออาหาร ‎ขณะดวงอาทิตย์ลับขอบฟ้า
‎ระดับน้ำทะเลที่สูงขึ้น ‎ไม่ได้เป็นเพียงภัยคุกคามที่นี่บนเกาะมาซิก
‎มันเป็นปัญหาระดับโลก
‎แต่อะไรล่ะที่ทำให้ระดับน้ำทะเลสูงขึ้นตั้งแต่แรก
‎- ว่าไง ‎- อ๊ะ สวัสดี
‎เผ่าพันธุ์ฉันอยู่ที่นี่มานานแล้ว
‎- ให้ฉันพาไปดูนะ ‎- โอเค เดี๋ยวนะ
‎ฉันเกลียดการบิน
‎ในขณะที่มนุษย์เริ่มทำสิ่งต่างๆ ‎แบบอุตสาหกรรมมากขึ้น
‎เราก็ได้เห็นการเพิ่มขึ้นอย่างน่าตกใจ ‎ของระดับก๊าซคาร์บอนไดออกไซด์
‎ก๊าซเรือนกระจกความเข้มข้นสูง ‎เก็บกักความร้อนในชั้นบรรยากาศไว้
‎เป็นสาเหตุให้อุณหภูมิเฉลี่ยของโลกสูงขึ้นด้วย
‎ซึ่งก็ส่งผลให้ทะเลร้อนขึ้น ‎และระดับน้ำทะเลสูงขึ้น แต่นี่คือส่วนสำคัญที่สุด
‎ห้าสิบห้าเปอร์เซ็นต์ของก๊าซคาร์บอนไดออกไซด์ ‎ของโลกนี้ผลิตขึ้นจากแค่สี่ประเทศ
‎และตัวเลขเหล่านั้นบางส่วนน่ะ อืม
‎มันไม่ได้สัดส่วนเท่าไรนัก ‎กับเปอร์เซ็นต์ประชากรของพวกมัน
‎ปัญหาคือผลกระทบจากทั้งสี่ประเทศนั้น
‎สัมผัสได้ทั่วทั้งโลก
‎ในรูปแบบของสภาพอากาศสุดขั้ว ‎การเกษตรที่ถูกคุกคาม
‎ระดับน้ำทะเลที่สูงขึ้น ‎และข้อกังวลอื่นๆ อีกเป็นอันมาก
‎นายเข้าใจที่ฉันกำลังบอกมั้ย
‎โอ๊ย พวก
‎อย่าลืมว่าเรื่องนี้ไม่ได้เกิดขึ้นในชั่วข้ามคืน ‎ดังนั้นหนทางแก้ไขก็เหมือนกัน
‎จริง แต่มันไม่เคยสายเกินไปที่จะลงมือทำอะไร
‎ถ้าเราทุกคนลดการปล่อยคาร์บอนของเรา ‎ในทุกวิถีทางที่เป็นไปได้
‎และเรียกร้องการเปลี่ยนแปลง ‎จากหน่วยงานปกครองทั่วโลก
‎เราก็อาจชะลอผลของการเปลี่ยนแปลงภูมิอากาศ ‎หรือแม้กระทั่งเปลี่ยนมันกลับไปได้
‎- นี่ ขอบใจที่มาส่งนะ ‎- ลาก่อน พวก และขอบใจ
‎เสียงนกนั่นฟังดูคุ้นๆ นะ หืม
‎เช้าวันต่อมา เราออกไปสัมผัส ‎สิ่งที่เป็นทั้งอุตสาหกรรมอันดับหนึ่ง
‎และกิจกรรมการท่องเที่ยวสำคัญ ‎บนมาซิก นั่นคือการประมง
‎แต่ไม่ใช่แค่การประมงธรรมดา ‎นี่คือสินค้าส่งออกที่ได้รับความนิยมที่สุดที่นี่
‎สิ่งที่พวกเราในสหรัฐฯ เรียกว่าล็อบสเตอร์ ‎และแถวนี้รู้จักกันในชื่อกุ้งเครย์
‎- สวัสดี พวก ‎- สวัสดี พวก
‎- นี่คือลุงเน็ด และเน็ด ลูกชายของเขา ‎- สวัสดี น้องชาย
‎- พร้อมไปกันหรือยัง ‎- คงงั้น
‎(พี่เน็ด ทูโพอา มอสบี้ ‎ชาวมาซิก)
‎- ไง พวก ‎- ไง พวก
‎อ้อ แล้วก็หมาที่ไหนไม่รู้ตัวหนึ่ง
‎ฉันว่านั่นมันจะไม่เวิร์คหรอก
‎ฉันก็อยากให้แกไปกับเรานะ เจ้าหมา ‎แต่เราพาไปไม่ได้จริงๆ
‎แกจะต้องกลับไป
‎ตอนไหนล่ะที่ผมต้องโดดลงไป ‎แล้วโชว์ทักษะไลฟ์การ์ดของผม
‎จริงๆ นะ เราถามว่า ‎เราควรช่วยมั้ย แต่ทุกคนบอกเรา
‎ว่ามันโอเคยิ่งกว่าโอเคและไม่มีปัญหาอะไรเลย
‎- นั่นไง ‎- มันคิดวิธีพุ้ยน้ำได้แล้ว
‎และมันก็ชื่อเพรเชียส
‎เมื่อเพรเชียสปลอดภัยแล้ว ‎เราก็พร้อมจะออกเรือกัน
‎ผมชอบจับปลา ‎และผมก็ตื่นเต้นเสมอกับประสบการณ์ใหม่ๆ
‎น้ำเป็นสีฟ้าใสและสมบูรณ์แบบ
‎อุตสาหกรรมประมงท้องถิ่นนี้ ‎มีฟุตพริ้นท์น้อยมาก
‎และพื้นที่นี้ก็ไม่ได้เสียหายจากมลพิษ ‎หรือการประมงเกินขนาด
‎อย่างน้อยก็ยังละครับ
‎ผมไม่ห่วงอะไรเลยในโลกบนผืนน้ำนี่ ‎จนกระทั่งตระหนักได้ว่านี่เป็นน้ำทะเลอุ่นๆ
‎อย่างที่เราได้เรียนรู้จากการทดสอบด้วยทัพพี ‎ถ้ามันรสเหมือนเกลือ…
‎รสเค็ม จะมีฉลามอยู่
‎ก็จะมีฉลามอยู่
‎พักหลังนี่คุณเห็นฉลามตัวใหญ่แถวนี้มั้ย
‎แค่ที่ท่าเรือตรงนั้นน่ะ อืม
‎- นานแค่ไหนแล้ว ‎- เมื่อสามสัปดาห์ก่อนมั้ง
‎ให้ตายสิ ผมนึกว่าเขาจะบอกว่าหลายปี
‎- ที่ไหนมีน้ำ ที่นั่นก็มี… ‎- ฉลาม
‎- มีฉลามเสมอ ‎- ใช่
‎โอเค เอาละ ผมตื่นเต้นมากแล้ว ‎ไปจับกุ้งเครย์กันเถอะ
‎ได้สิ
‎อย่างรวดเร็วและมีประสิทธิภาพ
‎ผมจะพยายามไม่กังวลเรื่องฉลาม ‎มันก็เหมือนการบินนั่นแหละ
‎ความกลัวฉลามเป็นเรื่องของใจอยู่เหนือวัตถุ ‎จนกว่าผมจะเห็นครีบหลังน่ะนะ
‎เดี๋ยว มันมีท่อหายใจมั้ย
‎ไม่มีท่อหายใจหรอก พวก ‎พวกเราเป็นนักดำน้ำฟรีไดฟ์ ปอดใหญ่
‎กล้องโกโปรเดินแล้ว
‎ไปกันเลย
‎การหากุ้งเครย์ไม่ง่ายขนาดนั้น
‎พวกมันซ่อนอยู่ใต้ทุกอย่างที่ซ่อนได้ ‎และคุณก็ต้องตามล่ามันจริงๆ
‎ต้องใช้เวลาและแรงพอสมควร ‎ซึ่งอาจอธิบายได้ว่าทำไมมันถึงแพงมาก
‎ตัวขนาดปกติจากแถวนี้ ‎ขายปลีกได้ประมาณ 80 ดอลลาร์
‎และมันก็ตัวโตมาก
‎บอกตรงๆ เต็มร้อยเลยนะ ผมไม่ได้ตั้งตารอ
‎จะลากมันออกมาจากใต้หินหรอกถ้าผมเจอมัน
‎แต่เน็ดเป็นมืออาชีพสุดเก๋า
‎ขอบคุณพระเจ้าที่มีเขา ‎ไม่งั้นเราอาจจมน้ำหรืออดตาย
‎ระหว่างพยายามจับกุ้งเครย์
‎จับลำบากเนอะ
‎นี่เป็นเรื่องลำบาก ลำบากมาก
‎ผมอาจควรหยุดพัก ‎อาจจะดูสักพักว่าเขาทำกันยังไงจากบนเรือ
‎พวกคุณอยากกลับลงไปมั้ย
‎อืม นั่นฟังดูดี ‎เราก็แค่… ดูอยู่ว่าพวกเขาทำยังไง
‎เราจะได้รู้วิธี…
‎- ครับ ‎- ครับ
‎แค่พยายามเรียนรู้ สังเกต
‎- เราไม่ได้เหนื่อยหรืออะไรแบบนั้นเลย ‎- เพื่อน พวกคุณพลังงานเต็มเปี่ยม
‎ผมยัง… ผมยังดำต่อไปได้อีกสอง… ‎อย่างน้อยก็สองหรือสี่ชั่วโมง
‎แบบว่าก่อนผมจะแค่เริ่มเหนื่อย
‎พวกคุณเหมือนปลาเลย ‎ต้องเอาเกล็ดออกจากหลังแล้ว
‎ใช่สิ
‎โอเคๆ หมดเวลาพักแล้ว ผมว่างั้น กลับลงไปกัน
‎เน็ดเห็นกุ้งเครย์สองสามตัว ‎ซ่อนอยู่ใต้ปะการังกอนี้
‎พร้อมใส่ถุงมือหรือยัง แซ็ค
‎ให้ตายสิ เจ้านั่นตัวใหญ่มาก
‎แซ็ค มีถุงมือมั้ย ใส่ถุงมือทั้งสองข้าง
‎เจ้านั่นตัวโตชะมัด
‎เบ้อเริ่มเลย
‎มันตัวโต และมันก็หนัก
‎นั่นคุณได้อะไรมา แซ็ค
‎และผมก็ได้รับมอบหมายให้เอามันกลับไปที่เรือ
‎มันเหมือนเฟซฮักเกอร์ยักษ์จากเรื่องเอเลี่ยน
‎และอาจโหดเหี้ยมและอันตรายพอกัน ‎ถ้าหลุดออกจากตาข่ายนั่นมา
‎- ขอบคุณนะ พี่ชาย เหลือเชื่อเลย ‎- ไง พวก
‎- ขอบคุณพระเจ้า ‎- เป็นสัตว์ที่สวยงามมาก
‎- ทำได้ดี พวก สนุกมากเลย ‎- ทำได้ดี
‎การลงไปในมหาสมุทรแสนงามนี้ ‎ออกล่ากุ้งเครย์กับคนท้องถิ่น
‎จับตัวมหึมามาได้
‎นี่เป็นประสบการณ์ที่ผมจะชื่นชมตลอดไป
‎หลังจากนั้นเราก็หยุดพักกันนิดหน่อย ‎เพื่ออาบน้ำเปลี่ยนเสื้อผ้าและเติมพลัง
‎- เป็นไงบ้าง ‎- แดริน
‎แล้วเฟรเซอร์ก็มาพบเราเพื่อพาเดินชมเกาะ
‎ผมจะพาคุณไปดูรอบๆ ‎ให้คุณดูเมืองเล็กๆ ของเรา
‎เยี่ยม
‎ครับ นี่คือเกาะยอร์ก มาซิก นั่นคือชื่อดั้งเดิม
‎- มาซิก ‎- เกาะมาซิก
‎- อยากออกเสียงดูมั้ย แซ็ค ‎- มาซิก
‎- คุณพูดได้มั้ย ‎- เกาะมาซิก
‎ใช่แล้ว นั่นแหละ พวก ‎มาซิก คุณออกเสียงแบบนั้น
‎เราเป็นส่วนหนึ่งของ ‎เกาะกลุ่มกลางในช่องแคบทอร์เรส
‎และเราก็เป็นส่วนหนึ่งของชนชาติคุลคัลกัล
‎และ "คุลกา" ก็แปลว่าเลือด รู้มั้ยครับ
‎เราทุกคนเป็นสายเลือดเดียวกัน
‎นี่คือชุมชนและเผ่าของเรา ‎เราภูมิใจกับมันจริงๆ ครับ
‎มีคนกี่คนครับบนเกาะนี้
‎ตอนนี้เรามีประมาณ 250 คน
‎ประชากรลดลงอย่างมากในช่วง 12 ปีหลัง
‎ส่วนใหญ่เพราะคนย้ายไปทำงานที่อื่น ‎มองหาโอกาสทางใต้
‎เกาะนี้เล็กจิ๋ว ‎และไม่มีโครงสร้างพื้นฐานที่แท้จริง
‎ที่จะรองรับการท่องเที่ยวขนาดใหญ่ได้
‎แต่มีธุรกิจรายย่อยขนาดเล็กบางกิจการอยู่ ‎เพื่อเสนอวันหยุดพักผ่อนที่ไม่เหมือนใคร
‎ให้กับคนกลุ่มเล็กมากๆ
‎มันจะขยายตัวได้มั้ย และได้แค่ไหน
‎บางทีอาจมีโอกาสเชิงเศรษฐกิจ ‎ที่ยังไม่มีใครใช้แต่มีความยั่งยืนอยู่
‎พวกเขาอาจเพิ่มเติม ‎แง่มุมเชิงวัฒนธรรมให้กับการท่องเที่ยว
‎เหมือนที่เราเห็นในหาดคูยาได้มั้ย
‎- นั่นแหละ ตรงเป๊ะ! ‎- โห
‎จากจุดนี้ไปโดยที่รู้เรื่องความท้าทายที่ต้องเจอ ‎มีทางเลือกอะไรบ้างครับ
‎เราจะใช้การท่องเที่ยว ‎การท่องเที่ยวเชิงอนุรักษ์ แล้วก็พื้นที่นั่น
‎เพื่อส่งสารออกไปอย่างแท้จริง ‎แต่ก็ขายผลิตภัณฑ์ไปด้วยได้ยังไง
‎เราไม่ได้ฉกฉวยผลประโยชน์ ‎ที่จริงเราพยายามใช้มันบอกเล่าเรื่องราว
‎เกี่ยวกับความท้าทายที่เราเผชิญอยู่
‎แต่ก็ทำมาหากินกับมันด้วย
‎ให้โอกาสคนรุ่นใหม่ได้ใส่ใจ
‎และใช้ชีวิตแบบนั้นจริงๆ
‎มันเป็นหนึ่งในที่ที่สวยงามที่สุด ‎ที่ผมเคยไปมาแบบชัดเจนเลย
‎และมันก็ตลกดี มันเหมือน… ‎ผมคิดว่าคุณพูดไว้ก่อนนี้ด้วยซ้ำ
‎ว่าคนออสเตรเลียไม่รู้เรื่องช่องแคบทอร์เรส ‎หรือประวัติศาสตร์ของมันเลย
‎ผมคงบอกว่าคน 90% ‎ไม่รู้อะไรมากนักเรื่องช่องแคบทอร์เรสจริงๆ
‎และผมก็คิดว่ามันเป็น ‎เรื่องตลกร้ายมากในศตวรรษที่ 21
‎เพราะมันไม่ใช่แค่เรื่องราวของเรา ‎มันคือเรื่องราวหนึ่งของออสเตรเลีย
‎ถ้าคนออสเตรเลียกำลังพูดคุยเรื่องภูมิอากาศ ‎และวิธีที่เราจะสร้างความแตกต่างได้
‎นี่ก็คือจุดเริ่มต้น
‎คนที่นี่กำลังตกที่นั่งลำบาก
‎คุณจะทำให้ทุกคนเข้าใจ ‎ความยากลำบากของคนกลุ่มเล็กๆ
‎ที่ชีวิตได้รับผลกระทบเชิงลบอย่างมาก ‎จากทางเลือกของคนที่เหลือทั้งโลกได้ยังไง
‎แผ่นดินนี้แทบจะไม่ปรากฏบนแผนที่
‎คนส่วนใหญ่จะไม่มีวันได้มาเหยียบที่นี่จริงๆ
‎และมันก็อาจไม่มีวันเป็นที่รู้จัก ‎ว่าเป็นแหล่งท่องเที่ยวยอดนิยม
‎แต่สารของพวกเขา ‎สมควรได้เผยแพร่ออกไปในโลกนี้
‎ผู้คนกำลังใช้ชีวิตโดยไม่เข้าใจผลที่จะตามมา
‎เพราะมันไม่ใช่สิ่งที่พวกเขามองเห็นได้ชัดเจน
‎ถ้าคุณอาศัยอยู่ในเมืองใหญ่ ‎คุณจะไม่เห็น… การกัดเซาะที่กำลังเกิดขึ้น
‎ถ้าคุณอยู่ในป่าคอนกรีต ในซีบีดี
‎หรือพักอยู่ในอพาร์ตเมนต์ดีๆ สุดเจ๋งที่ไหนสักแห่ง
‎ทุกที่นั่นยอดเยี่ยม ‎เรื่องนั้นไม่มีอะไรผิด นั่นมันยอดเลย
‎แต่คนต้องเข้าใจผลกระทบ
‎ของทางเลือกบางอย่างที่ตัวเองเลือก ‎ในที่ที่มีความเปราะบาง
‎แน่นอนครับ
‎และก็เป็นเรื่องสำคัญมากที่คนจะต้องเข้าใจ
‎และเราก็เชื่อมโยง…
‎ผมคิดว่าการนำส่วนนั้นมาโยง ‎และทำให้มันเป็นจริงในแบบที่เป็นมนุษย์เอามากๆ
‎มันเป็นการเอาเรื่องราวไปไว้ตรงหน้าผู้คน ‎เพื่อให้พวกเขาเข้าใจว่า
‎"นี่คือสิ่งที่ฉันเลือก มันส่งผลกระทบต่อคนที่ฉันแคร์
‎แต่ฉันไม่รู้จักแบบนั้น"
‎- ครับ ‎- คุณอยู่ในสถานะที่ไม่เหมือนใครที่นี่
‎ที่นี่ยังไม่ถูกค้นพบเมื่อเทียบกับที่อื่น
‎คนยังไม่รู้เรื่องที่นี่ มันสวยสุดๆ
‎เป็นเกาะที่สวยชวนตะลึง ‎มีอะไรมากมายให้นำเสนอ
‎ยิ่งไปกว่านั้นคือเจตนาดี ‎และการนำคนมาที่นี่ด้วยเหตุผลที่ถูกต้อง
‎เพื่ออธิบายเรื่องผลกระทบทางสิ่งแวดล้อม ‎และปักหลักยืนหยัดให้พวกเขาเห็นว่า
‎"นี่คือสิ่งที่เกิดกับเกาะของเรา" ‎มันเป็นความคิดที่ยอดจริงๆ ครับ
‎เฟรเซอร์พาเราไปยังร้านขายของชำ ‎มีอยู่เพียงสองร้านบนเกาะนี้
‎ถ้าพวกเขาไม่ขายมัน คุณก็ไม่ต้องการมันหรอก ‎และคุณก็หามันที่อื่นอีกไม่ได้
‎มื้อค่ำของผมจะเป็นกุ้งที่เราจับมาก่อนนี้ ‎ดังนั้นแดรินจึงออกล่าผักสด
‎คืนนี้เราจะปิ้งย่างกันใช่มั้ย
‎ใช่ เราจะทำอาหารกับกองไฟบนชายหาด
‎- เจ๋ง ‎- อยากไปซื้ออะไรมั้ย
‎- ซื้อผักสินะ แดริน ‎- แน่นอน
‎อืม บอกปัดกล้วยไม่ได้หรอก
‎ทุกอย่างถูกส่งมาที่นี่ประมาณสัปดาห์ละครั้ง
‎และร้านก็ได้รับเงินอุดหนุน ‎จากองค์กรไม่แสวงหากำไร
‎ที่ออกแบบมาเพื่อจัดหาสินค้าจำเป็น ‎ให้พื้นที่ห่างไกลแบบที่นี่
‎โอเค แดรินพบสิ่งที่เขาต้องการสำหรับคืนนี้แล้ว
‎- บัตรเครดิต ‎- ขอบคุณมากครับ
‎- ขอบคุณ ‎- ด้วยความยินดี ขอบคุณ
‎และแน่ละ มิทช์เจอขนม ‎ที่จะเอามาแบ่งกันกินกับทีมงาน
‎- ดูสิ ตอนนี้เขามีความสุขมาก ‎- เจ้าหนูขนมปังขิง
‎- นี่มันเหลือเชื่อเลย ‎- นี่คือพื้นที่ทำการประมงทั้งหมดที่เรามี
‎มีกี่คนครับที่ทำการประมงบนเกาะนี้
‎อาจจะ… พวกหนุ่มๆ จำนวนมากทำประมง ‎อาจจะมีหนุ่มๆ สัก 20 คนได้ละมั้ง
‎- โห ‎- ครับ
‎นี่มันวิเศษสุดๆ
‎ดูสิ เราเดินข้ามเกาะนั้นไปได้ พวก
‎- คุณเดินข้ามไปตรงนั้นได้เลยเหรอ ‎- พวกนั้นน่ะ
‎ไม่ว่าเกาะนี้จะดูเป็นยังไง ‎ในอีกหลายร้อยปีต่อจากนี้
‎ชาวมาซิกก็กำลังมองหา ‎ทางออกที่ยั่งยืนสำหรับวันนี้
‎เราต้องใช้ประโยชน์จากความมั่นคงทางอาหาร ‎พลังงาน สุขภาพ ความเชื่อมโยง
‎เป็นสิ่งสำคัญ
‎เราต้องการแผนรองรับ ‎เหตุไม่คาดฝันของเราเองในส่วนนี้ของโลก
‎และถ้าเราไม่ถามคำถามพวกนั้นตอนนี้
‎ผมว่าเราก็จะทำให้ตัวเองต้องช็อกอย่างแรง
‎ที่นี่น่ะ ทุกอย่างเกิดขึ้นพร้อมกัน ‎กับประชากรที่มีการควบคุม
‎ดูเหมือนว่าในเมือง ทุกคนจะใส่ใจอยู่เรื่องเดียว
‎แบบว่าในเมืองน่ะมีปัญหาใหญ่ ‎ด้านมลพิษและพลังงาน
‎แต่เรามาอยู่ที่นี่ ‎และทุกอย่างก็โถมเข้ามาพร้อมกัน
‎- ครับ ใช่เลย ‎- ครับ
‎มันคือตัวอย่างของสิ่งอื่นๆ ทั้งหมดนี่
‎ย่อส่วนลงมาจนถึงนิวเคลียสของมัน
‎และคุณก็เห็นอยู่ระหว่างที่มันเกิดขึ้น ‎ว่าสิ่งต่างๆ กันเหล่านี้ทั้งหมด
‎มาบรรจบกันพร้อมกันทีเดียว
‎ครับ
‎ในขณะที่ชาวเกาะมาซิก ‎มองหาวิธีขยายระบบเศรษฐกิจของพวกเขา
‎ศักยภาพของการท่องเที่ยว ‎ตกปลาเพื่อการกีฬาและรับประทานอาหาร
‎ก็นำมาซึ่งโอกาสที่เพิ่มขึ้น ตราบเท่าที่มันยังยั่งยืน
‎- ไง พวก ‎- นี่ ดูสิ เพรเชียสกลับมาแล้ว
‎โอ๊ะโอ เราอาจเสียแดรินไปแบบถาวร
‎ที่นี่คือสรวงสวรรค์
‎ผืนน้ำดูเชิญชวนและเป็นสีฟ้าใส
‎อันที่จริงแล้วมันดูเหมือนเวลาและสถานที่ ‎ที่เหมาะสมที่เราทุกคนจะหยุดพักกัน
‎นั่นท่าหมาพุ้ยน้ำระดับโลกที่แข่งโอลิมปิกได้เลยนะ
‎ขณะที่เราสนุกกับการเล่นน้ำ ผมก็อดสงสัยไม่ได้
‎ว่าชาวเกาะมาซิกอีกกี่รุ่น ‎ที่จะยังอยู่เหนือระดับน้ำทะเล
‎บางทีโลกอาจเปลี่ยนแปลงได้ ‎บางทีอาจจะยังไม่สายเกินไป
‎เพราะพื้นที่เล็กๆ แห่งนี้บนโลก ‎ดีที่สุดเท่าที่จะดีได้แล้ว
‎ดวงอาทิตย์เริ่มลับฟ้า ‎และวันของเราก็กำลังจะจบลง
‎ได้เวลาฉลองกับเพื่อนใหม่ของเรา ‎งานเลี้ยงบนชายหาด
‎อาหารจานหลักคือกุ้งเครย์ตัวใหญ่ ‎ที่เราจับได้วันนี้ก่อนหน้านี้
‎เป็นธรรมเนียมที่พวกเด็กผู้ชาย ‎จะเต้นตามประเพณี
‎และเป็นเรื่องสำคัญที่คนแต่ละรุ่น ‎จะส่งต่อประเพณีแบบนี้ไปสู่คนรุ่นถัดไป
‎เพื่อให้วัฒนธรรมอยู่รอดได้เสมอ
‎ดนตรี การเต้นรำ อาหาร
‎ผมเดาว่าการฉลองนั้น ‎เหมือนกันหมดไม่ว่าคุณจะไปที่ไหน
‎ตอนนี้มีเพียงสิ่งเดียวที่เหลือให้ทำ
‎ดูให้แน่ใจว่าเลนส์กล้อง ‎ทั้งหมดของเราสะอาด ไง มิทช์
‎โอเค ตอนนี้เราเริ่มปาร์ตี้ได้แล้ว
‎สวัสดีครับ พ่อ ป้า นี่ลุงผม ลุงไมค์
‎ยินดีที่ได้รู้จักครับ ลุงไมค์ ผมแซ็ค เป็นไงบ้าง
‎- ยินดีครับ ยินดีที่ได้รู้จัก ‎- นี่แดริน
‎ยินดีที่ได้พบพวกคุณ
‎ขอบคุณที่ให้เรามาคืนนี้
‎พวกเด็กๆ กำลังจะทำการแสดง
‎และลุงไมค์ก็จะอธิบายความสำคัญของการเต้นนี้
‎มันคือระบำดวงดาว ‎และดวงดาวในวัฒนธรรมของเรา
‎เพราะพวกเราที่นี่เป็นนักท่องทะเล ‎เราดำรงชีวิตโดยพึ่งทะเล
‎และเราก็ใช้ดวงดาวนำทางในยามค่ำคืน
‎ดวงดาวสำคัญต่อเรามาก
‎- งั้นก็เคยมีอยู่ตอนหนึ่งที่คุณเต้นแบบนี้ ‎- ใช่ เฟรเซอร์ก็เต้นเหมือนกัน
‎อาจจะมีท่าเต้นคล้ายๆ กันใช่มั้ย
‎ใช่ คนพวกนี้เป็นคนสอน
‎โอเค งั้นก็ตกทอดจากรุ่นสู่รุ่น
‎- เราตื่นเต้นมากที่ได้ยิน ขอบคุณครับ ‎- ขอบคุณ
‎ในฐานะที่เป็นวัฒนธรรมที่ผูกพันโดยตรงกับทะเล
‎พวกเขาจึงมีความผูกพันลึกซึ้งกับดวงดาวด้วย
‎ดูมือพวกเด็กๆ สิครับ
‎และคุณจะเห็นว่าพวกเขาถือ ‎สัญลักษณ์แทนดวงดาวบนฟ้า
‎วัฒนธรรมของพวกเขาได้รับการรักษาไว้ ‎ผ่านการร้องเพลงและการเต้น
‎และส่งต่อจากคนรุ่นหนึ่งไปสู่รุ่นถัดไป
‎เป็นประวัติศาสตร์บอกเล่า ‎ถึงเรื่องปรัมปราและตำนานต่างๆ
‎เจ๋งมากเลย
‎เก่งมากทุกคน
‎ทำได้ดีมาก
‎เธอเป็นดาวเด่นเลย พวก
‎- ดีใจที่ได้เจอกัน เป็นไง พวกเธอเก่งจริงๆ ‎- ทำได้ดี
‎นั่นคือการแสดง ตอนนี้ได้เวลาอาหารค่ำแล้ว
‎นี่คือไมค์กี้ เชฟของเราในค่ำนี้
‎กำลังปรุงกุ้งเครย์บนกองไฟ ‎ในแบบเดียวกับที่เคยทำกันมา
‎บนเกาะนี้เป็นเวลาหลายพันปี
‎สิ่งที่น่าทึ่งเกี่ยวกับ ‎วิธีที่พวกเขาทำอาหารจากกุ้งเครย์และปลาพวกนี้
‎คือแทบไม่มีการเตรียมอะไรจริงๆ เลย
‎มันเพิ่งถูกจับมาจากทะเลและปรุงบนไฟ
‎อย่างเป็นธรรมชาติเท่าที่เป็นได้
‎ผมอดใจรอชิมไม่ไหวแล้ว
‎- ไง ไมเคิล สบายดีมั้ย ‎- เป็นไงบ้าง
‎- ไมค์กี้ แดริน แล้วก็แซ็ค ‎- ดีใจที่ได้เจอ
‎กุ้งเครย์ที่พวกคุณจับได้นั่นบางส่วน แล้วก็ปลา
‎ดีมากใช่มั้ยล่ะ คุณจะปรุงมันยังไง
‎อันที่จริงเราจะเอามันย่างไฟเฉยๆ
‎วางตะแกรงย่างสัตว์พวกนั้น
‎เอาปลาใส่แผ่นฟอยล์
‎- นั่นคือตัวที่คุณจับได้ตัวแรกใช่มั้ย ‎- ตอนนี้มันดูใหญ่ขึ้น
‎- ผมว่าเขาจัดการได้ ‎- ให้ตายสิ
‎โอเค
‎- ดูนั่นสิ ‎- ให้ตาย
‎มันดูดีมากๆ
‎- มันดูดีจนชวนตะลึง ‎- มันอาจขายปลีกได้สัก 80 ดอลลาร์
‎โห นี่เป็นการเลี้ยงอาหารที่ยอดมาก
‎- ครับ ‎- ใช่เลย
‎พวกคุณอยากชิมมั้ย
‎เราเริ่มด้วยของเรียกน้ำย่อยเล็กๆ น้อยๆ ‎ที่จับได้วันนี้ก่อนหน้านี้เช่นกัน
‎ปลาสลิดหินท้องถิ่น ‎ซึ่งเป็นปลาไวท์ฟิชรสอ่อนสุดอร่อยชนิดหนึ่ง
‎มันสดมาก
‎และมันก็เพิ่งย่างเสร็จสดๆ
‎ผมว่าผมไม่เคยกินปลานี่มาก่อน ยอดเลย
‎ดีมากด้วยที่ได้รู้ว่ามันมาจากไหน ‎รู้ว่านี่ไม่ใช่การทำฟาร์มเชิงอุตสาหกรรม
‎นี่คือความยั่งยืนแท้ๆ ที่อยู่ตรงนั้น
‎- มีใครอื่นอยากลองเจ้านี่บ้างมั้ย ‎- มิทช์อยู่ไหน มิทช์จะลอง
‎อ๋อ คุณรู้แน่ว่าพวกเขาอยาก
‎คอรีย์อยู่ใกล้ที่สุด
‎แต่ผมไม่อยากขัดจังหวะความลื่นไหลของฉากนี้ ‎เพราะงั้นกินปลาอีกสองสามคำก็แล้วกัน
‎ให้ตายสิ อร่อยมากๆ
‎และตอนนี้ก็มาถึงจานหลัก
‎ของที่ได้จากการดำน้ำ ‎เมื่อบ่ายนี้ของเรา กุ้งเครย์
‎และมันก็ไม่ทำให้ผิดหวัง ‎อย่าลืมว่านี่ก็แค่ล็อบสเตอร์
‎คือว่าไม่ใช่แค่ล็อบสเตอร์หรอก ‎แต่เป็นล็อบสเตอร์ตัวโตเนื้อนุ่มดูดี
‎สัตว์น้ำมีเปลือกย่าง แบบที่ธรรมชาติตั้งใจให้เป็น
‎ให้ตายสิ
‎อาหารธรรมดาประจำวันสำหรับเรา
‎โห พวก นั่นมันเหลือเชื่อเลย
‎นี่ไม่ได้พยายามให้คุณอิจฉาหรืออะไรนะ
‎ไม่หรอก นั่นมัน… ดูเจ้านั่นสิ ‎ดูสิว่ามีเนื้อบนนั้นมากแค่ไหน
‎ครับ
‎เนื้อสัมผัสยอดเยี่ยม ‎มีอะไรให้เคี้ยวแบบพอดีๆ
‎มีน้ำเกลือจากน้ำทะเล ‎ที่มันอาศัยอยู่ไม่มากไม่น้อยไป
‎คุณจะลิ้มรสความสด ‎จากท้องทะเลสะอาดๆ ได้ในทุกคำ
‎แน่ละ เราทิ้งแดรินไว้นอกวงไม่ได้
‎คิดว่าไงบ้าง ผักพวกนั้นดูเป็นยังไง
‎เขาจะกินพืชมีหัวแบบดั้งเดิม
‎ผักกินรากชนิดหนึ่งที่คล้ายมันเทศหรือมันฝรั่ง
‎นั่นเป็นไงล่ะ
‎บวกกับผักย่างอื่นๆ ที่เขาซื้อมาจากร้านก่อนหน้านี้
‎อ๋อ ใช่สิ พวก
‎มันดูดี
‎โอ๊ย ดูนั่นสิ
‎ผมชื่นชมความทุ่มเท ‎และความกระตือรือร้นของแดริน
‎ที่มีต่อความสุขแบบแพลนท์เบสในชีวิตเสมอ
‎และผมก็ให้เครดิตเขาอย่างมาก ‎ที่ยึดมั่นกับความเชื่อของเขา
‎เขาแทบไม่เคยแหกกฎของตัวเองเลย
‎ไม่ต้องแข่งกันเลยว่าจานของใครดีกว่ากัน
‎โอเค มันเป็นการแข่งขัน และผมก็ชนะ
‎เจ้านี่ชนะแน่นอน
‎นี่เป็นวันที่สมบูรณ์แบบ
‎เราซึ้งใจมากที่ได้พบทุกคนที่นี่
‎และชื่นชมการต้อนรับที่อบอุ่นของพวกเขา
‎ไมค์ครับ ขอบคุณ
‎- ขอบคุณ ‎- ไม่เป็นไร น้องชาย
‎ขอบคุณนะ พวก
‎พวกคุณไปดำน้ำกัน ดังนั้น…
‎ผมก็มาอยู่ที่นี่เพื่อทำอาหารให้พวกคุณ ‎หวังว่าพวกคุณจะชอบมัน
‎- ขอบคุณ พวก ‎- ไม่เป็นไร
‎- ขอบคุณมาก น้องชาย ขอบคุณ ‎- ยินดีครับ
‎- รักนะ พวก ขอบคุณ ‎- รักพวกคุณนะ กินให้อร่อยครับ
‎การได้ร่วมใช้ชีวิตชาวเกาะ ‎หนึ่งวันบนเกาะมาซิกนี่
‎เป็นโอกาสเพียงครั้งหนึ่งในชีวิต
‎บางครั้งผู้คนก็แค่อยาก ‎เล่าเรื่องของพวกเขาให้คุณฟัง
‎และพวกเขาก็ไม่ได้อยากให้คุณ ‎หาคำตอบมาตอบกลับ ก็แค่รับฟัง
‎ไม่มีคำตอบง่ายๆ ในที่นี้ ‎บางทีอาจไม่มีคำตอบเลยก็ได้
‎เมื่ออุณหภูมิของโลกเพิ่มสูงขึ้น
‎วันหนึ่งเกาะเล็กๆ แห่งนี้ ‎อาจถูกมหาสมุทรกลืนหายไป
‎และผู้คนก็จะถูกบีบให้ย้ายถิ่นฐาน ‎และไปเริ่มต้นชีวิตใหม่ที่อื่น
‎แม้ว่าชายหาด ‎และบ้านของพวกเขาอาจถูกน้ำพัดพาไป
‎เรื่องราว ดนตรี การเต้น ‎และเสียงหัวเราะของพวกเขา
‎เราหวังว่าสิ่งเหล่านั้นจะยังดำเนินต่อ ‎เพื่อส่งต่อไปยังคนรุ่นต่อๆ ไป
‎ผมไม่เคยคิดเรื่องนี้มาก่อน ‎แต่เช่นเดียวกับที่เราอยู่บนโลกใบเดียวกัน
‎เราก็อยู่ใต้ดวงดาวกลุ่มเดียวกัน
‎บางทีครั้งต่อไปที่คุณมองขึ้นไปบนท้องฟ้ายามค่ำคืน
‎และเห็นดวงดาวลอยอยู่บนฟ้านั่น
‎คุณก็จะระลึกถึงความเชื่อมโยง ‎กับคนทั้งหมดนั้นที่อยู่ห่างไกลจากคุณมาก
‎ไม่ว่าพวกเขาจะอยู่ที่ไหน
‎(ทีมเที่ยวติดดินยอมรับ ‎เจ้าของดั้งเดิมของแผ่นดินทั่วออสเตรเลีย)
‎(เราเคารพผู้อาวุโสในอดีต ‎ปัจจุบัน และอนาคต)
‎(ผู้เก็บความทรงจำ ประเพณี ‎วัฒนธรรม และความหวัง)
‎(ของชาวอะบอริจิน ‎และชาวเกาะช่องแคบทอร์เรสทั่วประเทศไว้)
‎คำบรรยายโดย พรรษพร ชโลธร